
TRESTNÝ ROZKAZ V MENE SLOVENSKEJ REPUBLIKY Okresný súd Prievidza samosudkyňou Mgr. Alexandrou Čerňanskou Pindejovou podľa § 353 odsek 1 Trestného poriadku dňa 08. júla 2024 v Bánovciach nad Bebravou vydáva tento rozhodol: Obvinená A. B., narodená XX. XXXXXXXX XXXX v C. B. C., trvale bytom C. B. C., E. XXXX/XX
D.
je vinná , že v presne nezistených dňoch, pravdepodobne v priebehu mesiacov apríl až máj 2023 na presne nezistenom mieste z bankového účtu číslo IBAN F. XXXX XXXX XXXX XXXX XXXX, vedeného v G. ako detský účet svojho maloletého syna H. I., postupne vyberala a následne minula sumu vo výške 3.105,51 €, ktorá patrila poškodenému D. D., nakoľko išlo o časť majetku z dedičského konania po jeho nebohej matke J. D., ktoré nadobudol na základe uznesenia Okresného súdu v Bánovciach nad Bebravou, č.k. 6D/222/2022 zo dňa 17.03.2023, ktorú sumu si poškodený D. D., ktorý v tom čase žil s obvinenou v spoločnej domácnosti z dôvodu exekútorskej blokácie vlastného bankového účtu nechal previesť na základe ,,Žiadosti o výplatu pozostalosti na osobnom dôchodkovom účte" zo dna 20.03.2023 v pobočke poisťovne Allianz na predmetný účet F. XXXX XXXX XXXX XXXX XXXX syna obvinenej s vedomím a súhlasom obvinenej, pričom obvinená všetky takto jej zverené peniaze si postupne vybrala pre vlastnú potrebu a minula na hracích automatoch, čím spôsobila poškodenému D. D. majetkovú škodu vo výške 3.105,51 €
teda prisvojila si cudziu vec, ktorá jej bola zverená a spôsobila tak na cudzom majetku väčšiu škodu čím spáchala prečin sprenevery podľa § 213 odsek 1, odsek 2 písmeno a) Trestného zákona Za
to
sa
odsudzuje
podľa § 213 odsek 2 Trestného zákona, § 353 odsek 2 písmeno e) Trestného poriadku aplikujúc § 36 písmeno l) Trestného zákona, § 38 odsek 2, odsek 3, odsek 8 Trestného zákona s poukazom na § 54 Trestného zákona na trest povinnej práce vo výmere 200 (dvesto) hodín. Podľa § 55 odsek 1 Trestného zákona je obvinená povinná vykonať trest povinnej práce najneskôr do jedného roka od nariadenia výkonu tohto trestu.
Podľa § 55 odsek 3 Trestného zákona je obvinená povinná vykonávať trest povinnej práce osobne, a to vo voľnom čase, bez nároku na odmenu. Podľa § 287 odsek 1 Trestného poriadku súd ukladá obvinenej povinnosť nahradiť poškodenému D. D., nar. XX.XX.XXXX, trvale bytom C. B. C., E. K. XX/X škodu vo výške 3.105,51 € (slovom tritisícstopäť eur a päťdesiatjeden centov). Poučenie: Obvinený a osoby, ktoré sú oprávnené podať v jeho prospech odvolanie, ako aj prokurátor môžu na tunajší súd podať proti tomuto trestnému rozkazu do 8 dní odo dňa jeho doručenia odpor. Osobám, ktoré môžu podať odvolanie v prospech obvineného okrem prokurátora, sa lehota končí tým dňom ako obvinenému. Ak sa trestný rozkaz doručuje obvinenému a aj jeho obhajcovi, plynie lehota od toho doručenia, ktoré bolo vykonané neskôr. Na navrátenie lehoty sa primerane použije ustanovenie § 64 Trestného poriadku. Ak proti tomuto trestnému rozkazu bude v lehote podaný odpor, samosudca nariadi vo veci hlavné pojednávanie, pričom pri prejednávaní veci na hlavnom pojednávaní nie je viazaný právnou kvalifikáciou ani druhom a výmerou trestu obsiahnutými v tomto trestnom rozkaze. Obvinený a osoby, ktoré sú oprávnené podať v jeho prospech odvolanie, ako aj prokurátor sa môžu výslovným vyhlásením vzdať práva podať odpor a tiež môžu výslovným vyhlásením vziať podaný odpor späť, a to až dovtedy, kým prokurátor neprednesie na hlavnom pojednávaní obžalobu; po tomto vyhlásení už nemôžu odpor podať. Osoba, ktorá je oprávnená podať v prospech obvineného odvolanie, môže vziať podaný odpor späť len s jeho výslovným súhlasom. Trestný rozkaz sa stane právoplatným, a ak neustanovuje tento zákon niečo iné, aj vykonateľným, ak a) odpor nebol podaný, uplynutím lehoty na podanie odporu, b) odpor bol vzatý späť, dňom jeho späťvzatia, c) sa oprávnená osoba vzdala práva podať odpor a obvinený súčasne vyhlásil, že nesúhlasí, aby odpor podala v jeho prospech iná oprávnená osoba, dňom vzdania sa práva podať odpor. Trestný rozkaz má povahu odsudzujúceho rozsudku. Účinky spojené s vyhlásením rozsudku nastávajú doručením trestného rozkazu obvinenému.

